《次韵四首寄德基兼呈侍郎公》
宋代·李处权

书文车轨几时同，诸道惟闻羽檄通。
岂较北南聊暂寓，若论贤圣且时中。
门前杨柳方垂雨，溪上桃花尚舞风。
谁见东山谢安石，命宾攜妓兴何穷。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。